Το μάθημα εστιάζει στη μεθοδολογία συγγραφής επιστημονικών εργασιών, με στόχο να βοηθηθούν οι φοιτητές και οι φοιτήτριες να ανταπεξέλθουν σε ανησυχίες και δυσκολίες που αντιμετωπίζουν, όταν έρχονται σε επαφή με το εγχείρημα της συγγραφής. Στο πλαίσιο των διαλέξεων αναπτύσσονται μια σειρά από θέματα, όπως η αναγνώριση των διαστάσεων του υπό διαπραγμάτευση ζητήματος, η ανάλυση αυτού σε έννοιες που πρέπει να τύχουν επεξεργασίας, η καταγραφή και τεκμηριωμένη θεμελίωση ερευνητικών ερωτημάτων, η αναζήτηση βιβλιογραφικών πηγών, η αξιολόγηση και αξιοποίηση αυτών. Δίνονται,επίσης,οδηγίες για τα στάδια της συγγραφής, το ύφος γραφής και την δομή της εργασίας, ενώ παράλληλα παρουσιάζονται συστήματα βιβλιογραφικών αναφορών και παραπομπών που χρησιμοποιούνται διεθνώς. Διάλεξη από νομικό εστιάζει σε ζητήματα πνευματικών δικαιωμάτων και λογοκλοπής, ενώ σε συνεργασία με τη Βιβλιοθήκη του Ιδρύματος παρουσιάζεται ο τρόπος αναζήτησης πηγών σε βάσεις δεδομένων όπως το WebofScience και το Jstor. Μετά την ολοκλήρωση της θεωρίας του μαθήματος και για το υπόλοιπο του διδακτικού χρόνου, οι φοιτητές και οι φοιτήτριες καλούνται να εφαρμόσουν όσα διδάχθηκαν αναλαμβάνοντας τη συγγραφή ατομικών ή ομαδικών εργασιών.